open-index/open-wikipedia-markdown huggingface dataset:
სოლომონ ზალდასტანიშვილის ქუჩა

**სოლომონ ზალდასტანიშვილის ქუჩა** — ქუჩა თბილისში, მდებარეობს  მთაწმინდის რაიონში (ვერა); ძმები კაკაბაძეების ქუჩიდან პოლიკარპე კაკაბაძის ქუჩამდე. ქუჩის განაშენიანება დაიწყო XIX საუკუნის II ნახევარში. ქუჩაზე ძირითადად დასახლდნენ მაშინდელი მთავარმმართველის მიერ რუსეთიდან ჩამოყვანილი გადამდგარი ჯარისკაცები და ხელოსნები. თბილისის 1900 წლის გეგმაზე დატანილია როგორც მოსკოვის ქუჩის (ახლანდელი ძმები კაკაბაძეების ქუჩა) განშტოება — ფერხულის შესახვევი. XX საუკუნის 30-იან  წლებში კარლ ლიბკნეხტის სახელი დაერქვა (დატანილია თბილისის 1934 წლის გეგმაზე), 1990 წელს დაუბრუნდა ძველი სახელი — ფერხულის ქუჩა. 1994 წელს სოლომონ ზალდასტანიშვილის სახელი ეწოდა. აქვს 1 გასასვლელი (ყოფილი მოსკოვის ჩიხი, შემდეგ — კარლ ლიბკნეხტის გასასვლელი) და 1 შესახვევი (ყოფილი მოსკოვის შესახვევი, შემდეგ — კარლ ლიბკნეხტის შესახვევი).

დღეს ზალდასტანიშვილის ქუჩის ნაწილია ყოფილი კურსკის ქუჩა (ზალდასტანიშვილის შესახვევსა და რვა მარტის ქუჩას შორის).  თბილისის 1934 წლის გეგმაზე დატანილია როგორც კურსკის შესახვევი.

ქუჩაზე დგას წმინდა მიხეილ ტვერელის ეკლესია (1913 წლის). ეს ადგილი თბილისის 1900 წლის გეგმაზე დატანილია როგორც „ფერხულის გორა“, მოგვიანებით „ფერხულის გორას“ სახელი შეეცვალა და „პურის გორაკი“ დაერქვა.

## ლიტერატურა 
## სქოლიო 
კატეგორია:მთაწმინდის რაიონის ქუჩები
The Ballad of Darren

***The Ballad of Darren*** — ინგლისური როკ-ჯგუფ Blur-ის მეცხრე სტუდიური ალბომი, გამოცემული 2023 წლის 21 ივლისს, Parlophone-ის და Warner Records-ის მიერ. მისი სიმღერების ძირითადი ავტორია დეიმონ ოლბარნი, რომელიც მასალაზე მუშაობდა 2022 წელს, Gorillaz-ის ტურნეს დროს, შემდგომში კი დაასრულა ჯგუფის წევრებთან ერთად. ალბომის ჩაიწერა ჯეიმზ ფორდის პროდიუსერობით, ლონდონის Studio 13-ში და დევონში. ეს არის ჯგუფის ორიგინალური მასალის შემცველი პირველი ალბომი 2015 წლის *The Magic Whip*-ის შემდეგ და მის დისკოგრაფიაში — ყველაზე მოკლე (40 წუთზე ნაკლები ხანგრძლივობით). ალბომის გარეკანზე გამოყენებულია 2004 წლის ფოტოსურათი, გადაღებული მარტინ პარის მიერ, შოტლანდიაში, ხოლო სახელწოდება მომდინარეობს დარენ „სმოგი“ ევანსის, ჯგუფის პირადი მცველის სახელიდან.

## სიმღერების სია
## ჩარტები
## სერტიფიცირებები
## სქოლიო
კატეგორია:2023 წლის ალბომები
კატეგორია:Blur-ის ალბომები
კატეგორია:Parlophone-ის ალბომები
კატეგორია:Warner Records-ის ალბომები
კატეგორია:ალბომები ჯეიმზ ფორდის პროდიუსერობით
რაფიგ აზიმოვი

**აზიმოვი რაფიგ აშრაფ ოღლი** (; დაიბადა 1938 წლის 6 თებერვალი, ბაქო) — აზერბაიჯანის თეატრისა და კინოს მსახიობი, აზერბაიჯანის რესპუბლიკის სახალხო არტისტი (2000), დაჯილდოებული დიდების ორდენით (2018 წ.).

## ბიოგრაფია 
რაფიკ აზიმოვი დაიბადა 1938 წლის 6 თებერვალს ბაქოში. 1964 წელს დაქორწინდა.

1962 წლის 10 სექტემბერს რაფიგ აზიმოვი მიიღეს აზერბაიჯანის აკადემიური ეროვნული დრამატული თეატრის დასში. მას შემდეგ ის მუშაობს ამ თეატრის სცენაზე.

## სქოლიო
კატეგორია:დაბადებული 6 თებერვალი
კატეგორია:დაბადებული 1938
კატეგორია:აზერბაიჯანის სსრ-ის დამსახურებული არტისტები
კატეგორია:აზერბაიჯანის დიდების ორდენის კავალრები
კატეგორია:აზერბაიჯანელი მსახიობები
კატეგორია:ბაქოში დაბადებულები
სვანიშვილი

საკუთარი სახელი **სვანიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ნიკოლოზ სვანიშვილი — ინჟინერი
* რომანოზ სვანიშვილი — ექიმი, სპორტული მედიცინის ერთ-ერთი პიონერი საქართველოში

კატეგორია:ქართული გვარები
დავით კლდიაშვილის ქუჩა

**დავით კლდიაშვილის ქუჩა** — ქუჩა თბილისში, ჩუღურეთის რაიონში (ოქროსუბანი) მიხეილ წინამძღვრიშვილის ქუჩიდან გიორგი ჩიტაიას ქუჩამდე. წარმოიქმნა XIX საუკუნის 40–50-იან წლებში. ქალაქის 1876 წლის გეგმაზე აღნიშნულია მოლოკნების ქუჩის სახელით, შემდეგ მისიონერის ქუჩა დაერქვა. 1900 წელს ქალაქის სათათბირომ მიანიჭა გენერალ დიმიტრი მილიუტინის სახელი. 1923 წელს დავით კლდიაშვილის სახელი ეწოდა.

## ლიტერატურა 
კატეგორია:ჩუღურეთის რაიონის ქუჩები
ძმები კაკაბაძეების ქუჩა

**ძმები კაკაბაძეების ქუჩა** — ქუჩა თბილისში, მთაწმინდის რაიონში (ვერა); შოთა რუსთაველის მოედნიდან მთის ფერდობამდე. XIX საუკუნემდე ქალაქის მიჯნა იყო. ამავე საუკუნის შუა წლებამდე აქედან მიემართებოდა გზა, მცხეთის გავლით, რუსეთისკენ. ადრე აქ იყო ხევი, რომელიც მტკვრისკენ ჩადიოდა. ახლანდელი რუსთაველის მოედნის სიახლოვეს იყო ე.წ. მოსკოვის საგუშაგო („მოსკოვსკაია ზასტავა“) — ქალაქისპირა საპოლიციო პუნქტი შლაგბაუმით. საგუშაგო მოწყობილი იყო ხევზე გადებულ ხის ხიდზე — აქედან მოდის მეორე რუსული სახელწოდება „მოსკოვსკაია ბალკა“. XIX საუკუნის 70-იან წლებში ხევი ამოავსეს. საგუშაგოს მახლობლად გაჩნდა გადამდგარ სამხედრო მოსამსახურეთა დასახლება, შემდგომში — მოსკოვის ქუჩა (დატანილია თბილისის 1876 წლის გეგმაზე) და ვერის დაღმართი (ახლანდელი მიხეილ ჯავახიშვილის ქუჩა). 1967 წელს ქუჩას გიორგი ლეონიძის სახელი დაერქვა, 1990 წელს — დავით კაკაბაძის, შემდგომ — ძმები კაკაბაძეებისა (მეორე ძმა — სარგის კაკაბაძე), რომლებიც ამავე ქუჩაზე ცხოვრობდნენ. შემონახულია XIX საუკუნის დასასრულის საცხოვრებელი სახლები.

## ლიტერატურა 
კატეგორია:მთაწმინდის რაიონის ქუჩები
კიევის ქუჩა

**კიევის ქუჩა** — ქუჩა თბილისში, ჩუღურეთის რაიონში (ძველი კუკია); დავით აღმაშენებლის გამზირიდან მიხეილ წინამძღვრიშვილის ქუჩამდე. წარმოიქმნა XIX საუკუნეში. 20-იან წლებში აქ დასახლდნენ გერმანელი მოახალშენეები და ქუჩასაც გერმანელების ქუჩა ეწოდა (დატანილია თბილისის 1851 წლის გეგმაზე). 1914 წელს ბელგიის ქუჩა დაერქვა (დატანილია თბილისის 1934 წლის გეგმაზე). ეს სახელწოდება უკავშირდება პირველი მსოფლიო ომის დასაწყისში, კერძოდ, 1914 წელს გერმანიის მიერ ბელგიის ნეიტრალიტეტის დარღვევასა და მისი ტერიტორიის დაკავებას. XX საუკუნის 50-იან წლებში კიევის ქუჩა დაერქვა.

## ლიტერატურა 
კატეგორია:ჩუღურეთის რაიონის ქუჩები
ბორის კუფტინის ქუჩა

**ბორის კუფტინის ქუჩა** — ქუჩა თბილისში, კრწანისის რაიონში (ქვემო უბანი), გია აბესაძის ქუჩიდან მიხეილ ლერმონტოვის ქუჩამდე. წარმოიქმნა XIX საუკუნეში. თბილისის გამგეობის მიერ 1903 წელს შედგენილ ქუჩების სიაში შეტანილია როგორც აბასაბადის შესახვევი. სახელწოდება უკავშირდება იქვე მდებარე აბასაბადის, ახლანდელ ლადო გუდიაშვილის მოედანს. 1923 წელს სტეფანე ალავერდოვის შესახვევი დაერქვა, XX საუკუნის 60-იან წლებში — ბორის კუფტინის ქუჩა. შემონახულია XIX საუკუნის საცხოვრებელი სახლი (№7). აქვს 1 ჩიხი. 

## ლიტერატურა 
კატეგორია:კრწანისის რაიონის ქუჩები
ვაჟა ივერიელის ქუჩა

**  ვაჟა ივერიელის ქუჩა** — ქუჩა თბილისში, ისნის რაიონში (ავლაბარი); ალექსანდრე ხახანაშვილის ქუჩიდან კასპის ქუჩამდე. წარმოიქმნა XIX საუკუნეში. თბილისის 1876 წლის გეგმაზე დატანილია როგორც ახალი სამების ქუჩა. თბილისის გამგეობის მიერ 1903 წელს შედგენილ ქუჩების სიაში შეტანილია როგორც საბადურის ქუჩა. 2003 წელს დაერქვა ვაჟა ივერიელის სახელი.

## ლიტერატურა 
კატეგორია:ისნის რაიონის ქუჩები
სოსიაშვილი

საკუთარი სახელი **სოსიაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი სოსიაშვილი — მწერალი, ისტორიკოსი
* უჩა სოსიაშვილი — მწვრთნელი, ფეხბურთელი

კატეგორია:ქართული გვარები
სუთიაშვილი

საკუთარი სახელი **სუთიაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* გოგი სუთიაშვილი — მორაგბე
* შალვა სუთიაშვილი — მორაგბე

კატეგორია:ქართული გვარები
სუხიტაშვილი

საკუთარი სახელი **სუხიტაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* თეა სუხიტაშვილი — სპორტსმენი (სამბო)
* ია სუხიტაშვილი — მსახიობი

კატეგორია:ქართული გვარები
სუჯაშვილი

საკუთარი სახელი **სუჯაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* კობა სუჯაშვილი — თანამდებობის პირი, პედაგოგი, პოლიტიკოსი
* რეზო სუჯაშვილი — ინჟინერ-ტექნოლოგი, პოლიტიკოსი

კატეგორია:ქართული გვარები
კირი

[thumb|right|192px|კირის მოპოვება ([ნორვეგია)]]
**კირი** ( „ჩაუქრობელი“) — მასალა, რომელიც მიიღება კარბონატული მთის ქანების (კირქვის, ცარცის) გამოწვით (გადნობამდე). ქიმიური შემადგენლობის მიხედვით ის თითქმის მთლიანად შედგება თავისუფალი კალციუმის და მაგნიუმის ოქსიდებისგან СаО-ის უპირატესი შემცველობით. გამოიყენება მშენებლობაში, ასევე სხვადასხვა ქიმიური ნივთიერებების მისაღებად, რომელთაგან ზოგიერთს ასევე ქვია „კირი“.

იმ ქანების ტიპიდან გამომდინარე, რომლებიდანაც მიიღება კირი, ის შეიძლება იყოს კალციუმიანი, მაგნეზიალური ან დოლომიტური. ასევე ასეთი მინერალი მიღებულია დავყოთ ჩქარი, საშუალო და ნელი ქრობის კირად.

## სქოლიო
კატეგორია:სამშენებლო მასალები
მარკოს ვაფიადისი

**მარკოს ვაფიადისი** (; ერზურუმი, დ. 28 იანვარი, 1906, ათენი, – გ. 22 თებერვალი, 1992) — საბერძნეთის კომუნისტური პარტიის (KKE) წამყვანი ფიგურა საბერძნეთის წინააღმდეგობის მოძრაობისა და საბერძნეთის სამოქალაქო ომის დროს.

## ომამდელი ცხოვრება 
მარცხნივ|მინი| მარკოს ვაფიადისი 1931 წელს, მისი პოლიტიკური აღმავლობის დასაწყისში.
მარკოს ვაფიადისი დაიბადა ტოსიაში, ოსმალეთის იმპერიაში, 1906 წელს, თუმცა ზოგიერთი წყარო ირწმუნება, რომ იგი შენკაიაში, ერზრუმში, დღევანდელ თურქეთში დაიბადა.

1944 წლის ნოემბერში, მისმა ძალებმა გაათავისუფლეს ცენტრალური მაკედონია. ვაფიადისი ათასობით ბერძენი ებრაელს დაეხმარა ნაცისტური რეჟიმისგან მომავალი გარდაუვალი საფრთხისგან. 1946 წლის თებერვალში ვაფიადისს უთანხმოება მოუვიდა ნიკოს ზაქარიადისთან. კერძოდ, არ ეთანხმებოდა KKE-ს გენერალურ მდივან ნიკოს ზაქარიადისს, რომელსაც სურდა მუდმივი კომუნისტური არმიის შექმნა. ვაფიადისი თვლიდა, რომ საბერძნეთის მთავრობის ძალები ძალიან ძლიერი იყო და KKE-სთვის საუკეთესო ვარიანტად პარტიზანულ ბრძოლებს მიიჩნევდა.

მიუხედავად ამისა, 1946 წლის ივლისში ზაქარიადისმა მარკოს ვაფიადისი კომუნისტური პარტიზანული ფორმირებების ლიდერად დანიშნა. 1946 წლის ოქტომბერში, როდესაც ჩამოყალიბდა საბერძნეთის დემოკრატიული არმიის (DSE) გენერალური სარდლობა, ვაფიადისმა იკისრა მისი ხელმძღვანელობა, ხოლო 1947 წლის დეკემბერში იგი დაინიშნა პრემიერ-მინისტრად და დროებითი დემოკრატიული მთავრობის ომის მინისტრად.

სამოქალაქო ომის ბოლო ეტაპებზე, ვაფიადისის უთანხმოებამ ზაქარიადისთან სამხედრო დოქტრინის საკითხებზე, გამოიწვია მისი გადაყენება ხელმძღვანელობიდან (1948 წლის აგვისტო) და მოგვიანებით ყველა თანამდებობიდან (1949 წლის იანვარი). 1950 წლის ოქტომბერში, საბჭოთა კავშირში ემიგრაციაში ყოფნისას, იგი გააძევეს კომუნისტური პარტიიდან. 

## სამოქალაქო ომის შემდგომ 
იოსებ სტალინის ეპოქის დასრულების შემდეგ, მარკოს ვაფიადისი დააბრუნეს KKE-ში და აირჩიეს პარტიის ცენტრალური კომიტეტის პოლიტბიუროს წევრად. თუმცა, პარტიის ხელმძღვანელობასთან ახალი უთანხმოების შედეგად, ის თანამდებობიდან გადააყენეს 1958 წლის იანვარში და KKE-დან გააძევეს 1964 წლის ივნისში. 1968 წელს პარტიის განხეთქილების შემდეგ, KKE-ს ე.წ. "შიდა" (εσωτερικού) ფრაქციამ მას მისცა დაბრუნების შესაძლებლობა. 1983 წლის მარტში, დაასრულა საბჭოთა კავშირში 33-წლიანი ემიგრაცია. იგი დაბრუნდა საბერძნეთში, კუნძულ ქიოსში, სადაც მოგვიანებით გამოაქვეყნა თავისი *მემუარები* . იგი გახდა ანდრეას პაპანდრეუს პოლიტიკური მხარდამჭერი და 1989 წლის ნოემბერსა და 1990 წლის აპრილში, იგი საბერძნეთის პარლამენტში საპატიო წევრად აირჩიეს, პანელინისტური სოციალისტური მოძრაობის (PASOK) ეროვნული სიით.  1984 წელს მიენიჭა საბერძნეთის არმიის გენერლის წოდება.

## ლიტერატურა 
* Dominique Eude, *Les Kapetanios* (ფრანგულ, ბერძნულ და ინგლისურ ენებზე), Artheme Fayard, 1970 წ.

## რესურსები ინტერნეტში 
* ინტერვიუ მარკოს ვაფიადისთან, 1983 წ

## სქოლიო 
კატეგორია:გარდაცვლილი 1992
კატეგორია:დაბადებული 1906
კატეგორია:საბერძნეთის არმია
ცარცი

thumb|ცარცი
[thumb|[სკოლა|სასკოლე ცარცი]]
**ცარცი** (СаСО3) — კირქვის ნაირსახეობა, ორგანული (ზოოგენური) წარმოშობის დანალექი ქანი, რომელიც შედგება ფარულკრისტალური კალციტისგან. აქვს თეთრი ფერი, რბილი და მტვრევადი, წყალში უხსნადი.

## შემადგენლობა 
ცარცის ქიმიური შემადგენლობის საფუძველს წარმოადგენს კალციუმის კარბონატი მაგნიუმის კარბონატის მცირე რაოდენობით, მაგრამ როგორც წესი, არსებობს არაკარბონატული ნაწილიც, ძირითადად ლითონების ოქსიდები. ცარცში ძირითადად იმყოფება კვარცის უმცირესი ყველაზე პატარა მარცვლების მინარევები და კალციტის მიკროსკოპული ფსევდომორფოზები ზღვის ორგანიზმების ნამარხების მიმართ (სხივარები და სხვ.). ზოგჯერ გვხვდება დიდი ცარცული სისტემის ნამარხი ნაშთები: ბელემნიტები, ამონიტები და სხვ.

## ცარცის გამოყენება და მისი ანალოგები 
ცარცი არის ცარცის ქაღალდის აუცილებელი კომპონენტი, რომელიც გამოიყენება პოლიგრაფიაში ხარისხიანი ილუსტრირებული გამოცემების დასაბეჭდად. დაფქული ცარცი ფართოდ გამოიყენება იაფ შესათეთრებელ მასალად (პიგმენტი) ღობეების, კედლების და ბორდიურების შესაღებად, ხის ტოტების მზის დამწვრობისგან დასაცავად.

ცარცს არ იყენებენ ლაქ-საღებავთა წარმოებაში (თეთრი პიგმენტი, როგორც წესი, მაგნიუმის, თუთიის, ტიტანის შენაერთია) მისი ნაწილაკების დამახასიათებელი სტრუქტურის მიზეზის გამო, მაგრამ იყენებენ რეზინის, ქაღალდის და ასევე შაქრის საწარმოებში — ჭარხლის წვენის გასაწმენდად, შემკვრელი ნივთიერებების (კირი, პორტლანდცემენტი), მინის და ასანთის წარმოებაში. ასეთ შემთხვევებში, როგორც წესი, გამოიყენება ე. წ. დანალექი ცარცი, რომელიც მიიღება ქიმიური გზით კალციუმშემცველი მინერალებისგან.

პოლიმერული ნაერთების (პოლიპროპილენი და პოლიეთილენი) დისპერსული შემავსებლის სახით ცარცმა ფართო გამოყენება ჰპოვა.

ცარცი გამოიყენება დიდ დაფებზე საწერად (მაგალითად, სკოლებში), დაყალიბებული სკოლის ცარცი 40 %-ით შედგება ცარცისაგან (კალციუმის კარბონატი) და 60 %-ით თაბაშირისგან (კალციუმის სულფატი). მეცხოველეობაში ცარცი გამოიყენება როგორც საჭმლის დანამატი, რომელიც უზრუნველყოფს კალციუმის აუცილებელ რაოდენობას ფრინველების და საქონლის რაციონში. ცარცი აბრაზივის სახით შედის ბევრი კბილის პასტის შემადგენლობაში. ფარმაცევტიკაში ცარცი გამოიყენება როგორც დამხმარე ნივთიერება (შემავსებელი) პრეპარატებში. კალციუმის უკმარისობის დროს სამედიცინო ცარცი შესაძლებელია ექიმმა გამოწეროს როგორც საკვები დანამატი.

ფაილი:Dscn0646-needles 600x800.jpg|ნიდლსის ცარცის კუნძულები კუნძულ უაიტის დასავლეთ სანაპიროზე
ფაილი:Hunstanton Cliffs.jpg|წითელი ცარცის კლდე
ფაილი:White cliffs, blue sky.jpg|თეთრი ცარცის კლდე

## ლიტერატურა
* Мел в базе catalogmineralov.ru. აღწერა, ფოტოგრაფიები, ადგილმდებარეობა.

## სქოლიო
კატეგორია:მასალები
კატეგორია:დანალექი ქანები
აბე (მთვარის კრატერი)

**კრატერი აბე** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის სამხრეთ-აღმოსავლეთ ნაწილში. სახელი ეწოდა გერმანელი ფიზიკოს-ოპტიკოსისა და ასტრონომის ერნსტ აბეს პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ცენტრის სელენოგრაფიული კოორდინატებია , დიამეტრი — 63.98 კმ, სიღრმე — 2.732 კმ.

კრატერის წრიული ზვინული ეროზიითაა დაზიანებული. მისი ჩრდილო-დასავლეთი და სამხრეთ დასავლეთი ნაწილები გადაფარულია შედარებით მომცრო კრატერებით. კრატერის ფსკერი შედარებით სწორეა, დარღვეულია რამდენიმე მცირე კრატერით. კრატერის ზვინულის ყველაზე მაღალი ნაწილი 1.24 კმ-ს შეადგენს. კრატერის სიახლოვეს არსებობს მცირე ველი, რომელიც ატარებს არაოფიციალურ სახელს „აბეს ველი“. კრატერის მოცულობა შეადგენს 3536.22 კმ³-ს.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-29
სემიუელ ტეილორ კოლრიჯი

[მინი|სემიულ ტეილორ კოლრიჯი (მხატვარი უოშინგტონ ელსტონი, [1814).]]
**სემიუელ ტეილორ კოლრიჯი** () (დ. 21 ოქტომბერი, 1772, ოტერი-სენტ-მერი, დევონშირი, ინგლისი, — გ. 25 ივლისი, 1834, ჰაიგეიტი, ლონდონი) — ინგლისელი პოეტი, კრიტიკოსი და ფილოსოფოსი; „ტბის სკოლის“ სახელით ცნობილი ლიტერატურული ჯგუფის თვალსაჩინო წარმომადგენელი.

ახალგაზრდობაში კოლრიჯზე დიდი გავლენა მოახდინა საფრანგეთის რევოლუციამ (ლექსი „ბასტილიის აღება“, 1789, გამოქვეყნდა 1834), მაგრამ რევოლუციური რადიკალიზით იმედგაცრუება გამოიხატა ტრაგედიაში „რობესპიერის დაცემა“ (1794, რობერტ საუთისთან ერთად) და „სონეტებში გამოჩენილ ადამიანებზე“ (1794-1795). ინგლისური კონსერვატული რომანტიზმის ერთგვარ მანიფესტად იქცა კრებული „ლირიკული ბალადები...“ (1798, უილიამ უორდზუორთისთან ერთად), რომელიც ბაირონისა და შელის რევოლუციურ რომანტიზმს უპირისპირდებოდა. ამ კრებულში შევიდა კოლრიჯის მთავარი პოემა „მოხუცი მეზღვაურის სიმღერა“ (1798), რომელიც დაწერილია შუა საუკუნეების ბალადის სტილით. ტრაგედია „ოსორიო“ (1797), პოემები „კრისტაბელი“ (1797, გამოქვეყნდა 1816), „კუბლა-ხანი“ (1798, გამოქვეყნდა 1816), ტრაგედია „ზაპოლია“ (1817), ლექსების კრებული „სიბილას წიგნის ფურცლები“ (1817) აღბეჭდილია პესიმიზმითა და მისტიციზმით. 1798-1799 წლებში განიცადა გერმანული იდეალისტური ფილოსოფიის გავლენა. ინგლისურად თარგმნა შილერის „ვალენშტაინი“. 1849 წელს ორ ტომად გამოიცა მის მიერ 1800-1810 წლებში წაკითხული „ლექციები შექსპირსა და სხვა პოეტებზე“. 1817 წელს გამოქვეყნდა მისი „ლიტერატურული ბიოგრაფიები“.

კოლრიჯის პირადი ცხოვრება და კარიერა წინააღმდეგობებით იყო აღსავსე. მას მუდმივად თან სდევდა გაუცხოება ახლობლებთან, ჯანმრთელობის პრობლემები და დამოკიდებულება ოპიუმზე. კოლრიჯი გარდაიცვალა ლონდონის გარეუბან ჰაიგეიტში 1834 წელს, 61 წლის ასაკში. დაკრძალულია იქვე, წმ. მიქაელის ეკლესიაში. კოლრიჯი ინგლისური ლიტერატურის ერთ-ერთი ყველაზე გავლენიან მოღვაწედ ითვლება.

## ლიტერატურა 
* Beer, John B. Coleridge the Visionary (London: Chatto and Windus, 1970). 
* Berkeley, Richard. Coleridge and the Crisis of Reason (Houndmills: Palgrave Macmillan, 2007).
* 

## რესურსები ინტერნეტში 
კატეგორია:დაბადებული 21 ოქტომბერი
კატეგორია:დაბადებული 1772
კატეგორია:გარდაცვლილი 25 ივლისი
კატეგორია:გარდაცვლილი 1834
კატეგორია:ინგლისელი პოეტები
კატეგორია:ინგლისელი კრიტიკოსები
კატეგორია:ინგლისელი ფილოსოფოსები
კატეგორია:მწერლები ანბანის მიხედვით
კალისტრატე ცინცაძის ქუჩა

**კალისტრატე ცინცაძის ქუჩა** — ქუჩა თბილისში, კრწანისის რაიონში (ზემო უბანი); კოტე აფხაზის ქუჩიდან ილია და ნინო ნაკაშიძეების ქუჩამდე. წარმოიქმნა XIX საუკუნის დასაწყისში. ადრე ერქვა ოქოევის ქუჩა (ოქოევი იყო მსხვილი კაპიტალისტი, რომელსაც აქ ჰქონდა მიწის ნაკვეთი, ქარვასლა და საკუთარი სახლები). თბილისის 1867 წლის გეგმაზე დატანილია როგორც მცირე ტალახიანი ქუჩა. 1900 წელს მცხოვრებთა თხოვნით ისევ ოქოევის ქუჩა დაერქვა. ასეა დატანილი თბილისის 1900 წლის გეგმაზე. 1925 წელს გარსევან მამაცაშვილის სახელი ეწოდა. თბილისის ქუჩების 1940 წლის ცნობარში შეტანილია როგორც გრიგოლ კოტოვსკის ქუჩა. 1990 წელს კათალიკოს კალისტრატე ცინცაძის სახელი დაერქვა. შემონახულია XIX საუკუნის საცხოვრებელი სახლები.

## ლიტერატურა 
კატეგორია:კრწანისის რაიონის ქუჩები
ჟაკ დელორი

[მინი|ჟაკ დელორი [1993 წელს.]]
**ჟაკ ლუსიენ ჟან დელორი** () (დ. 20 ივლისი, 1925, პარიზი, — გ. 27 დეკემბერი, 2023, იქვე) — ფრანგი სახელმწიფო და პოლიტიკური მოღვაწე, ევროპული კომისიის პრეზიდენტი 1985-1995 წლებში. მნიშვნელოვანი როლი ითამაშა საერთო ევროპული საბაზრო სივრცის, ერთიანი ევროპული ვალუტის (ევრო) და თანამედროვე ევროპული კავშირის შექმნაში.
## ბიოგრაფია 
დელორის სამსახურებრივი კარიერა 1945 წელს დაიწყო საფრანგეთის ბანკში, სადაც ის სხვადასხვა პოზიციაზე მუშაობდა 1962 წლამდე; შემდეგ მოღვაწეობდა საფრანგეთის სახელმწიფო სამსახურში. დაამთავრა პარიზის უნივერსიტეტის ეკონომიკის ფაკულტეტი. ამ პერიოდში ის იყო ქრისტიანული პროფკავშირების კონფედერაციის, შემდეგ — დემოკრატიული პროფკავშირების კონფედერაციის აქტიური წევრი. 1974 წელს შეუერთდა საფრანგეთის სოციალისტურ პარტიას. 1981 წლიდან 1984 წლამდე დელორი იყო ფინანსთა მინისტრი პრეზიდენტ ფრანსუა მიტერანის მთავრობაში. 

1985-1995 წლებში ჟაკ დელორი არჩეული იყო ევროკომისიის პრეზიდენტად. მისი ხელმძღვანელობით გატარდა ორგანიზაციის ძირეული რეფორმები, რომელთა მიზანი ევროპული თანამეგობრობის (შემდგომში — ევროკავშირი) ქვეყნების შიდა ინტეგრაციის გაძლიერება იყო. ამ პერიოდში დასრულდა საერთო საბაზრო სივრცის შექმნა, დაიდო შენგენის ხელშეკრულებები, შეიქმნა Erasmus-ის სტუდენტური გაცვლის პროგრამა და ერთიანი ევროპული ვალუტა „ევრო“.

1995 წელს დელორი საფრანგეთის პრეზიდენტობის ყველაზე რეალურ კანდიდატად ითვლებოდა, თუმცა მან უარი თქვა საპრეზიდენტო კამპანიაში მონაწილეობაზე. 1996 წელს დელორი სიცოცხლის ბოლომდე ხელმძღვანელობდა მის მიერვე დაარსებულ ანალიტიკურ ცენტრს Notre Europe („ჩვენი ევროპა“, ამჟამად — ჟაკ დელორის ინსტიტუტი, *Institut Jacques Delors*). ჟაკ დელორი გარდაიცვალა 2023 წელს, 98 წლის ასაკში, პარიზში, საკუთარ სახლში.

## ლიტერატურა
* Endo, Ken. The presidency of the European Commission under Jacques Delors: The politics of shared leadership (Springer, 1999).
## რესურსები ინტერნეტში
## სქოლიო
კატეგორია:ფრანგი პოლიტიკოსები
კატეგორია:ფრანგი ეკონომისტები
კატეგორია:დაბადებული 20 ივლისი
კატეგორია:დაბადებული 1925
კატეგორია:გარდაცვლილი 27 დეკემბერი
კატეგორია:გარდაცვლილი 2023
კატეგორია:ევროკომისიის პრეზიდენტები
კატეგორია:ევროკომისრები (1985-1988)
სითი პოპი

— იაპონური პოპ-მუსიკის ფორმა, რომელიც გაჩნდა 1970-იანი წლების ბოლოს და პოპულარობის პიკს მიაღწია 1980-იან წლებში. თავდაპირველად მას უწოდებდნენ იაპონიის დასავლური გავლენის ქვეშ მყოფ „ახალი მუსიკის“ შტოს. თუმცაღა სითი პოპი მოიცავდა მუსიკალურ სტილთა ფართო სპექტრს - ფანკი, დისკო, R&B, AOR, მსუბუქი როკი და ბუგი. ეს პერიოდი დაკავშირებული იყო ქვეყნის ახალ ეკონომიკურ განვითარებასთან. ამ დროის მახასიათებელი იყო ახალი ტექნოლოგიები, როგორებიცაა Walkman, მანქანებში ჩაშენებული კასეტების დამკვრელები, FM სტერეოები და სხვადასხვა ელექტრონული მუსიკალური ინსტრუმენტები.

არ არსებობს ერთიანი კონსენსუსი მეცნიერებს შორის სითი პოპის განმარტებასთან დაკავშირებით. 2015 წელს რიოტარო აოკიმ *The Japan Times-* ში დაწერა:*

Rolling Stone-*დან ჯონ ბლისტეინი ადასტურებს, რომ სითი პოპი "ნაკლებად იყო განსაზღვრული ტერმინი კონკრეტული ჟანრისთვის, არამედ იყო განკუთვნილი ფართო კლასიფიკაციისთვის". *იაპონიის საარქივო სერიის* ხელმძღვანელის, იოსკე კიტაზავას თქმით, „არ არსებობდა შეზღუდვები სტილზე ან კონკრეტულ ჟანრზე, რომლის გადმოცემაც გვინდოდა ამ სიმღერებით“, მაგრამ ეს იყო „ქალაქის ხალხის მიერ შექმნილი მუსიკა, ქალაქის ხალხისთვის“.

*Pitchfork-*ის ჯოშუა მინსო კიმმა სითი პოპს უწოდა "იაპონური მუსიკის ბუნდოვანი სახე, რომელიც აერთიანებდა ჯაზს და R&B-ს", ხოლო *PopMatters-*ის კრის ინგალსმა განსაზღვრა ის, როგორც "მსუბუქი როკის სახეობა/AOR/ ფანკი".

## მუსიკალური წარმოშობა 
მინი| VIP ლაინერის ავტობუსი მარია ტაკეუჩის გამოსახულებებით დახატული მარი იამაზაკის მიერ.
მუსიკალურად, სითი პოპი იყენებს სიმღერების წერისა და არანჟირების ტექნიკას, რომელიც ჩვეულებრივ გვხვდება ჯაზში - ესენია მაჟორული სეპტიმა და შემცირებული აკორდები - რომლებიც უშუალოდ არის შემოტანილი იმ ეპოქის ამერიკული მსუბუქი როკიდან (ბენდებიდან, როგორიცაა Steely Dan და Doobie Brothers ). 

ჟანრი მჭიდროდ იყო დაკავშირებული იაპონიის ტექნოლოგიურ აღმავლობასთან 1970-იან და 1980-იან წლებში.

## პოპულარულობა 
სითი პოპი გახდა გამორჩეული რეგიონალური ჟანრი, რომელმაც პოპულარობის პიკს მიაღწია 1980-იან წლებში. *Vice-ის* მიხედვით, ჟანრის ყველაზე პოპულარული ფიგურები იყვნენ „ისეთი მუსიკოსები, როგორებიც არიან ტაცურო იამაშიტა და ტოშიკი კადომაცუ. ისინი თავიანთ ჰიტებში აერთიანებდნენ კომპლექსურ არანჟირებას და სიმღერების დაწერის ტექნიკას, ... მზარდმა ეკონომიკამ ასევე გააადვილა საქმე, ვინაიდან მუსიკოსები დაფინანსებებს შედარებით მარტივად იღებდნენ“. ტაცურო იამაშიტას ზოგჯერ მოიხსენიებენ, როგორც სითი პოპის "მეფეს". სითი პოპმა გავლენა მოახდინა ინსტრუმენტულ ჯაზ-ფიუჟენ ბენდებზე, Casiopea და T-Square, რამაც შემდგომში გავლენა იქონია იაპონური ვიდეო თამაშების მუსიკაზე. ჟანრმა დაკარგა პოპულარულობა 1980-იანი წლების შემდეგ. კიტაზავას აღწერილობაში, "ბევრი იაპონელი, ვინც გაიზარდა ამ სახის მუსიკით, სითი პოპს თვლიდა მეინსტრიმულ, მხოლოდ ერთხელ მოსასმენ მუსიკად. ზოგი მას "shitty პოპსაც" კი უწოდებდა."  სითი პოპის ჟანრის სიმღერა, რომელმაც ანალოგიურად დაიბრუნა პოპულარულობა 2020 წელს, იყო მიკი მაცუბარას "Mayonaka no Door (Stay with Me)". მან დაიკავა ნომერ პირველი ადგილი Spotify-ის გლობალურ ჩარტში 10-16 დეკემბრის კვირისთვის და მოხსნა Apple Music-ის J-pop-ის ტოპ 10 92 სხვადასხვა ქვეყანაში.

## Იხილეთ ასევე 
* თანამედროვე R&B

## ლიტერატურა 
* 

## სქოლიო 
კატეგორია:XX საუკუნის მუსიკის ჟანრები
კატეგორია:სოფტ-როკი
დეპოს ქუჩა

**დეპოს ქუჩა** — ქუჩა თბილისში, ნაძალადევის რაიონში (ნაძალადევი), მიხეილ მრევლიშვილის  ქუჩიდან,  ცოტნე დადიანის ქუჩამდე. წარმოიქმნა XX საუკუნის 30-იან წლებში. თბილისის 1934 წლის გეგმაზე დატანილია როგორც საყუდის ქუჩა. ქუჩის მახლობლადაა რკინიგზის სადგური და დეპო,  ქუჩამაც აქედან მიიღო სახელწოდება.

## ლიტერატურა 
კატეგორია:ნაძალადევის რაიონის ქუჩები
იაკობ ცურტაველის ქუჩა

**იაკობ ცურტაველის ქუჩა** — ქუჩა თბილისში, კრწანისის რაიონში (ხარფუხი); ხარფუხის და იოსებ გრიშაშვილის ქუჩებიდან იოსებ გრიშაშვილის ქუჩამდე. წარმოიქმნა XIX საუკუნეში. თბილისის 1867 წლის გეგმაზე დატანილია როგორც ზემო საბაჟოს ქუჩა, თბილისის გამგეობის მიერ 1903 წელს შედგენილი ქუჩების სიაში შეტანილია სეიდაბადის ქუჩის სახელწოდებით. 1923 წელს — ვასილ ხუციშვილის, 1990 წელს იაკობ ცურტაველის სახელი დაერქვა. აქვს 1 შესახვევი (თბილისის 1934 წლის გეგმაზე დატანილია როგორც ვასილ ხუციშვილის დიდი ჩიხი).

## ლიტერატურა 
კატეგორია:კრწანისის რაიონის ქუჩები
ალბა-დე-სერატო

**ალბა-დე-სერატო** () — მუნიციპალიტეტი ესპანეთში, შედის კასტილია და ლეონის ავტონომიური გაერთიანების პალენსიის პროვინციის ელ-სერატო-პალენტინოს კომარკის შემადგენლობაში.  ფართობი — 35 კმ². მოსახლეობა — 87 კაცი (2020 წ.).

## იხილეთ აგრეთვე
* პალენსიის მუნიციპალიტეტები

## რესურსები ინტერნეტში
* ალბა-დე-სერატოს მუნიციპალიტეტის ოფიციალური საიტი

## სქოლიო
კატეგორია:პალენსიის მუნიციპალიტეტები
ჩაქურა

ჩაქურა — მამაკაცის ქართული ეროვნული ტანსაცმლის კომპლექტი, რომელიც გავრცელებული იყო სამხრეთ-დასავლეთ საქართველოში, გურია-აჭარასა და სამეგრელოში. ამ ტიპის ტანსაცმლისათვის დამახასიათებელია ჩოხა-ახალუხის უჩვეულო სიმოკლე, რომელთა სიგრძე მამაკაცის წელს ეთანასწორება.

მასალად იყენებდნენ როგორც ადგილობრივი, ისე ფაბრიკულ ნაწარმს, კერძოდ, საჩოხე შალეულს, ახალუხებისათვის კი აბრეშუმის ტილოს ან ბამბის ქსოვილების, ელეგისათვის შალს და მაუდს. ამავე მასალისაგან ამზადებდნენ შარვლებს. სარჩულად იყენებდნენ ატლასს, სატინას, ნარმას.

კომპლექტის ძირითადი ელემენტებია: მოკლე, წინჩახსნილი, მასრებიანი ჩოხა — „ჭონია“ // „კვარტუა“, მოკლე, ორჯიბიანი, საყელოიანი და გულდახურული ახალუხი — „ზუპუნა“ და მის შიგნით ჩასაცმელი უსახელოებო ზედატანი — „ელეგი // „ელეღი“ // „კანთარი“ (რაჭ.) // „საბეჭური“ (ლეჩხ.) // „დუშლუღი“ (კახ.), განიერუბიანი შარვალი „ჩაქურა“, რომლის სახელწოდება შემდგომ კომპლექტის აღმნიშვნელიც გამხდარა, ამ ტიპის კომპლექტის თავსაბურავში შედის ცხვრის ტყავისა და ქეჩის ქუდები, ასევე ყაბალახი და ფაფანაკი, ფეხზე წინდა-პაიჭებთან ერთად ქალამანი, მესტები, ჩექმები.

## სამოსის აღწერა
ჭონია ტანზე მჭიდროდ მომდგარი, წელამდე ან უფრო გრძელი, წინ ბოლომდე გახსნილი ზედა სამოსელია. იკვრება დუგმებით ან რამდენიმე ლარით, მკერდზე აქვს მასრები. ჭონია სარჩულიანია, ხშირად უსარჩულოც, ზოგჯერ მორთული იყო ბუზმენტითა და ოქრომკერდის გრეხილით. მის შესაკერად იხმარებოდა შინ ნაქსოვი შალი, მაუდი და ხავერდი. 

ზუბუნი, რომელსაც ჭონის ქვეშ იცვამდნენ, აგრეთვე მოკლე, ტანზე მჭიდროდ მორგებული სარჩულდადებული და წინ მთლიანად ჩახსნილი სამოსია. იკვრებოდა დუგმებით და ღილებით. ჰქონდა ორი მკერდზე მიკერებული ჯიბე და მაღალი საყელო. ზუბუნზე ხანდახან იცვამდნენ ელეგს. 

„ბუდიანი“ ანუ „ჩაქურა შარვალი“ ძალზე განიერ უბიანი იყო. იკვრებოდა სათავეში გაყრილი ლარით (ხვანჯრით). შეკვრისას შარვლის ზემო ნაწილი მრავალ ნაოჭს იყრიდა. მათ ჩაქები ეწოდებოდა. შარვლის ტოტები ზემოთ განიერი, ქვემოთ კი ვიწრო იყო. ტოტებს ბოლოში მიკერებული ჰქონდა პაჭანიკები (უზანგები) ანუ ფეხის გასაყრელები.

ჩაქურაზე ჯერ ფართო სამყადის (ფერადი აბრეშუმი) „თოლაბულუხის სარტყელს“ შემოირტყავდნენ, შემდეგ ბელყაიშს (ტყავისა ან გრეხილისაგან დამზადებული სარტყელი), რომელშიც გარჭობილი იყო დამბაჩა და ცხემლაიში (მოხრილი, მოკლე სატევარი).

## ლიტერატურა
*მასალები საქართელოს შინამრეწველობისა და წვრილი ხელოსნობის ისტორიისათვის, ივ. ჯავახიშვილის საერთო რედაქციით, ტ. 3, ნაწ. 1 — ტანისამოსი, თბ., 1983;
*Волклва Н. Г., Джавахишвили Г. Н., Бытовая культура Грузии XIX-XX веков, традиции и иновации, М., 1982;
*Народы Кавказа, т. 2, М., 1962.

## რესურსები ინტერნეტში
*საქართველოს პარლამენტის ეროვნული ბიბლიოთეკა — ჩაქურა

კატეგორია:ქართული ეროვნული სამოსი
აჰმედ-ფაშას ლაშქრობა საქართველოში

**აჰმედ-ფაშას ლაშქრობა საქართველოში** — ოსმალეთის ჯარის ლაშქრობა სამცხე-საათაბაგოში ვეზირ აჰმედ-ფაშას ხელმძღვანელობით 1549 წელს.

ოსმალთა სულთანმა სულეიმან I-მა (მართავდა 1520–1566 წლებში) სპარსეთის წინააღმდეგ განზრახული ომის წინ სამცხე-საათაბაგოს დაპყრობა გადაწყვიტა. 25 აგვისტოს ოსმალთა 40-ათასიანი ჯარი მეორე ვეზირის აჰმედ-ფაშას სარდლობით საქართველოსაკენ დაიძრა. 13 სექტემბერს მტერმა ალყა შემოარტყა და ზარბაზნების ცეცხლი დაუშინა თორთუმის ციხეს. ქართველთა მედგარი წინააღმდეგობის მიუხედავად მტერმა შეძლო ციხის აღება. ამის შემდეგ მან დაიკავა ფანასკერტი, ნიხახი, ამირახორი, ახჩაყალა, მეორე ახჩაყალა, თალხისი, ლივანის ხეობა და ტაოს მხარე — სულ 35 ციხე. ოსმალებმა 14 ციხე დაანგრიეს, 21-ში კი თავიანთი გარნიზონი ჩააყენეს. დაპყრობილ ტერიტორიაზე თორთუმის, ქიამხის, ახჩაყალისა და ლივანის სანჯაყები დააარსეს. 

## ლიტერატურა 
* იბრაჰიმ ფეჩევის ცნობები საქართველოსა და კავკასიის შესახებ, ს. ჯიქიას გამოც., თბ., 1964.
* სვანაძე მ., საქართველო-ოსმალეთის ურთიერთობის ისტორიიდან XVI–XVII სს., თბ., 1971.
* 

კატეგორია:ლაშქრობები საქართველოში
კატეგორია:1549
კატეგორია:სამცხე-საათაბაგო
კატეგორია:ოსმალეთის იმპერიის ომები
წინანდლის ქუჩა

**წინანდლის ქუჩა** — ქუჩა თბილისში,  ისნის რაიონში (ავლაბარი); ბოჭორმის ქუჩიდან ახმეტის ქუჩამდე. 

ქუჩა წარმოიქმნა XIX საუკუნეში. თბილისის 1876 წლის გეგმაზე დატანილია თედორე სიმონოვიჩის ქუჩის სახელწოდებით. თბილისის გამგეობის მიერ 1903 წელს შედგენილი ქუჩების სიაში შეტანილია როგორც წინანდლის ქუჩა. ქუჩაზეა ქალაქის ერთ-ერთი უძველესი სამკურნალო დაწესებულება — თბილისის პირველი კლინიკური საავადმყოფო, ასევე უროლოგიის ეროვნული ცენტრი, საქართველოს ეროვნული უნივერსიტეტი. ქუჩას აქვს 1 შესახვევი.

## ლიტერატურა 
კატეგორია:ისნის რაიონის ქუჩები
ტიტვინიძე

საკუთარი სახელი **ტიტვინიძე** შეიძლება აღნიშნავდეს ერთ-ერთ შემდეგ პიროვნებათაგანს:

* ლაშა ტიტვინიძე — ფეხბურთელი
* მერი ტიტვინიძე — მთარგმნელი, პედაგოგი, ფილოლოგი

კატეგორია:ქართული გვარები
ტლაშაძე

საკუთარი სახელი **ტლაშაძე** შეიძლება აღნიშნავდეს ერთ-ერთ შემდეგ პიროვნებათაგანს:

* დავით ტლაშაძე — სპორტსმენი (თავისუფალი ჭიდაობა)
* თეო ტლაშაძე — პოლიტიკოსი, პედაგოგი
* იესე ტლაშაძე — პოეტი

კატეგორია:ქართული გვარები
მიხეილ წინამძღვრიშვილის ქუჩა

სახელწოდება **მიხეილ წინამძღვრიშვილის ქუჩა** შეიძლება აღნიშნავდეს:

* მიხეილ წინამძღვრიშვილის ქუჩა — ქუჩა ჩუღურეთის რაიონში
* მიხეილ წინამძღვრიშვილის ქუჩა — ქუჩა გლდანის რაიონში
გასტონ გლოკი

**გასტონ გლოკი** () (დ. 19 ივლისი, 1929, ვენა, — გ. 27 დეკემბერი, 2023, კლაგენფურტი, ავსტრია) — ავსტრიელი ინჟინერი და ბიზნესმენი, კომპანია „გლოკის“ ფუძემდებელი.

II მსოფლიო ომის მიწურულს გაწვეული იყო ვერმახტში. ომის დასრულების შემდეგ დაამთავრა საინჟინრო სასწავლებელი და მუშაობდა სხვადასხვა კომპანიაში. 1963 წელს დააფუძნა კომპანია „გლოკი“, რომელიც თავდაპირველად ფარდის საკიდ კარნიზებს, შემდეგ კი ავსტრიის შეიარაღებული ძალებისთვის დანებს აწარმოებდა. 1980-იან წლებში გლოკმა დაიწყო ცეცხლსასროლ იარაღებზე მუშაობა. მას განსაკუთრებული აღიარება მოუტანა 1982 წლის გლოკის პისტოლეტმა, რომელმაც პლასტიკური მასის მაღალი შემცველობით რევოლუცია მოახდინა იარაღის მსოფლიოს ბაზარზე და XX საუკუნის ერთ-ერთი ყველაზე პოპულარული მსუბუქი ცეცხლსასროლი იარაღი გახდა. გასტონ გლოკი გარდაიცვალა 2023 წელს, 94 წლის ასაკში.

## ლიტერატურა
* Barrett, Paul M. (2013). ''Glock: The Rise of America's Gun''. Broadway Books. ISBN 978-0-307-71995-9.
## სქოლიო
კატეგორია:დაბადებული 19 ივლისი
კატეგორია:დაბადებული 1929
კატეგორია:გარდაცვლილი 27 დეკემბერი
კატეგორია:გარდაცვლილი 2023
კატეგორია:ავსტრიელი ინჟინრები
კატეგორია:ვენაში დაბადებულები
მიხეილ თამარაშვილის გამზირი

**მიხეილ თამარაშვილის გამზირი** — ქუჩა თბილისში, ვაკისა და საბურთალოს რაიონებში (ვაკე, დელისი); ილია ჭავჭავაძის მოედნიდან ვაჟა-ფშაველას გამზირამდე. წარმოადგენს ვაკე-საბურთალოს შემაერთებელ მაგისტრალს. გაყვანილია 1958 წელს (სიგრძე 1600 მ). 1965 წელს ეწოდა დავით გურამიშვილის ქუჩა, 1990 წელს — მიხეილ თამარაშვილისა. ახლანდელი გამზირის მცირე ნაწილი, ალექსანდრე ყაზბეგის გამზირიდან ვაჟა-ფშაველას გამზირამდე, წარმოიქმნა XX საუკუნის 50-იან წლებში; 1962 წლიდან გიორგი (გიგო) გაბაშვილის სახელი ერქვა. 2017 წელს გიგო გაბაშვილისა და მიხეილ თამარაშვილის ქუჩები გაერთიანდა და მიხეილ თამარაშვილის გამზირი ეწოდა.

ქუჩის მარჯვენა მხარესაა ყოფილი იპოდრომი (გაიხსნა 1959 წელს; არქიტექტორი ი. კასრაძე), მარცხენა მხარეს — ელეფთერ ანდრონიკაშვილის სახელობის ფიზიკის ინსტიტუტი. ქუჩაზე, ხეივანში, იდგა კირილ შჩოლკინის ბიუსტი (მოქანდაკე გ. თოიძე, არქიტ. გ. ჩიჩუა; მოიხსნა 2008 წელს).

## იხილეთ აგრეთვე 
* გიგო გაბაშვილის ქუჩა

## ლიტერატურა 
## სქოლიო 
თამარაშვილი
თამარაშვილი
მიხეილ წინამძღვრიშვილის ქუჩა (ჩუღურეთის რაიონი)

**მიხეილ წინამძღვრიშვილის ქუჩა** — ქუჩა თბილისში, ჩუღურეთის რაიონში (ძველი კუკია); ლევ ტოლსტოის ქუჩიდან გიორგი ცაბაძის ქუჩამდე. წარმოიქმნა XIX საუკუნის 20-იან წლებში გერმანელი მოახალშენეების დასახლების შემდეგ და დაერქვა ელისაბედის ქუჩა (დატანილია თბილისის 1851 წლის გეგმაზე). 1922 წელს — კლარა ცეტკინის, 1990 წელს კი მიხეილ წინამძღვრიშვილის სახელი ეწოდა. 1850 წელს ელისაბედის ქუჩაზე ამუშავდა თბილისში პირველი ლუდის ქარხანა, რომლის მფლობელი იყო გერმანელი მადერი. ამჟამად აქ ფუნქციონირებს უალკოჰოლო სასმელების მწარმოებელი კომპანია „ლაღიძე“ (იხ. ლაღიძის წყალი). ქუჩაზე იყო თბილისის უმსხვილესი აგრარული ბაზარი „ცენტრალური სუპერმარკეტი“, ყოფილი „დეზერტირების ბაზარი“ — ასე ეწოდა პირველი მსოფლიო ომის დროინდელი რუსეთის არმიის ჯარისკაცების ხშირი თავშეყრის გამო. შემონახულია XIX საუკუნის დასასრულისა და XX საუკუნის დასაწყისის საცხოვრებელი სახლები.

## ლიტერატურა 
კატეგორია:ჩუღურეთის რაიონის ქუჩები
აბოტი (მთვარის კრატერი)

**კრატერი აბოტი** (), *აპოლონიოსი K* () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-აღმოსავლეთ ნაწილში. სახელი ეწოდა ამერიკელი ასტროფიზიკოსის, ჩარლზ აბოტის პატივსაცემად (დაამტკიცა საერთაშორისო ასტრონომიულმა კავშირმა 1973 წელს).. კრატერის ცენტრის სელენოგრაფიული კოორდინატებია , დიამეტრი — 10.4 კმ, სიღრმე — 1.71 კმ.

კრატერი თასის ფორმისაა ლილვის გლუვი შიდა დახრილობით. მორფოლოგიური მახასიათებლების მიხედვით, ის შეიძლება კლასიფიცირდეს, როგორც ALC ტიპის (დასახელებული ალ-ბატანის C კრატერის მიხედვით). ზვინულის მაქსიმალური სიმაღლე მთვარის ზედაპირიდან 390 მ-ია, მოცულობა — 44.39 კმ³.

1973 წლამდე კრატერი იწოდებოდა, როგორც „აპოლონიოს K“ ().

## სატელიტური კრატერები 
აბოტის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-13
Wham!

**Wham!** (აშშ-ში აგრეთვე ცნობილი როგორც **Wham! UK**) — ინგლისური პოპ დუეტი, ჩამოყალიბებული ბუშიში, 1981 წელს. მასში შედიოდნენ მომღერალი და სიმღერების ავტორი ჯორჯ მაიკლი და ინსტრუმენტული ნაწილის ავტორი ენდრიუ რიჯლი. ეს იყო 1980-იანების ერთ-ერთი წარმატებული პოპ-კოლექტივი, რომელმაც 1982—1986 წლებში მსოფლიო მასშტაბით ალბომების 30 მილიონი ასლი.

## დისკოგრაფია 
* *Fantastic* (1983)
* *Make It Big* (1984)
* *Music from the Edge of Heaven* (1986)

## რესურსები ინტერნეტში
*
*

## სქოლიო
კატეგორია:Columbia Records-ის შემსრულებლები
კატეგორია:Epic Records-ის შემსრულებლები
კატეგორია:Innervision Records-ის შემსრულებლები
კატეგორია:Sony Music UK-ის შემსრულებლები
კატეგორია:1981 წელს ჩამოყალიბებული ჯგუფები
კატეგორია:1986 წელს დაშლილი ჯგუფები
კატეგორია:ინგლისური პოპ-დუეტები
კატეგორია:ბრიტანული ჯილდოების მფლობელები
პასტა

**პასტა** ( < გვიანდ.  „ცომის სქელი მასა“ < , მრავლობითი ფორმა სიტყვისა  „მარილმოყრილი“ <  „მოყრა“) — ცომისებრი მასა. ტერმინი გამოიყენება მედიცინაში, კოსმეტიკაში, ფერწერაში, კულინარიაში და სხვ.
* კბილის პასტა — პირის ღრუს ჰიგიენური საშუალება;
* ტომატის პასტა — პომიდვრით დამზადებული ერთგვარი პიურე;
* პასტა — გაუფუებელი ცომისაგან დამზადებული ნაწარმი, იგივეა რაც მაკარონის ნაწარმი.
უმიკაშვილი

საკუთარი სახელი **უმიკაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ნიკოლოზ უმიკაშვილი — პედიატრი
* პეტრე უმიკაშვილი — მწერალი, პედაგოგი, პუბლიცისტი

კატეგორია:ქართული გვარები
ბებურიშვილი

საკუთარი სახელი **ბებურიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* გერასიმე (ბებურიშვილი) — მღვდელმონაზონი
* გერონტი ბებურიშვილი — იეროდიაკონი, მგალობელი
* თამარ ბებურიშვილი — პედაგოგი, საზოგადო მოღვაწე 
* მალხაზ ბებურიშვილი — მსახიობი
* პაპა ბებურიშვილი — ერეკლე II-ის თანამებრძოლი
* სვიმონ ბებურიშვილი — პოლიტიკური მოღვაწე

კატეგორია:ქართული გვარები
ლევან ცქიტიშვილის ქუჩა

**ლევან ცქიტიშვილის ქუჩა** — ქუჩა თბილისში, ნაძალადევის რაიონში (ლოტკინი); ვასილ თამარაშვილის II შესახვევიდან ეფრემ ზაქარიას ქუჩამდე. წარმოიქმნა  XIX საუკუნის ბოლოს. თბილისის გამგეობის მიერ 1903 წელს შედგენილ ქუჩების სიაში შეტანილია, როგორც რომანოვის ქუჩა (სახელი დაერქვა რუსეთის სამეფო გვარის პატივისცემისა და ერთგულების დასამტკიცებლად). 1922 წელს — პროლეტარის, 30-იან წლებში — ივანე ინწკვირელის (დატანილია თბილისის 1934 წელსგეგმაზე), 1995 წელს კი ლევან ცქიტიშვილის სახელი ეწოდა.

## ლიტერატურა 
კატეგორია:ნაძალადევის რაიონის ქუჩები
ბეგალიშვილი

საკუთარი სახელი **ბეგალიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ალეკო ბეგალიშვილი — მსახიობი 
* ალექსანდრე ბეგალიშვილი — მუსიკოს-შემსრულებელი (ალტი)
* ბადრი ბეგალიშვილი — მსახიობი
* ბადრი ბეგალიშვილი — მსახიობი
* ზურაბ ბეგალიშვილი — მსახიობი
* ჭიჭიკო ბეგალიშვილი — მსახიობი

კატეგორია:ქართული გვარები
კობოს-დე-სერატო

**კობოს-დე-სერატო** () — მუნიციპალიტეტი ესპანეთში, შედის კასტილია და ლეონის ავტონომიური გაერთიანების პალენსიის პროვინციის ელ-სერატო-პალენტინოს კომარკის შემადგენლობაში.  ფართობი — 46,51 კმ². მოსახლეობა — 138 კაცი (2020 წ.).

## იხილეთ აგრეთვე
* პალენსიის მუნიციპალიტეტები

## რესურსები ინტერნეტში
* კობოს-დე-სერატოს მუნიციპალიტეტის ოფიციალური საიტი 

## სქოლიო
კატეგორია:პალენსიის მუნიციპალიტეტები
გია მოსეშვილის ქუჩა

**გია მოსეშვილის ქუჩა** — ქუჩა თბილისში, ჩუღურეთის რაიონში (ახალი კუკია); ნიკო ფიროსმანის მოედნიდან გია ყანჩელის ქუჩამდე. 2023 წლამდე იყო გიორგი ჩიტაიას ქუჩის ნაწილი. 2023 წელს ამ მონაკვეთს და მასთან არსებულ უსახელო სკვერს ცხინვალის რეგიონში საომარი მოქმედებების დროს დაღუპული მებრძოლის — გია მოსეშვილის სახელი ეწოდა.

## სქოლიო 
კატეგორია:ჩუღურეთის რაიონის ქუჩები
მართლმსაჯულების საერთაშორისო სასამართლოს წესდება

**მართლმსაჯულების საერთაშორისო სასამართლოს სტატუტი** — გაეროს ქარტიის განუყოფელი ნაწილი, როგორც ეს განსაზღვრულია გაეროს ქარტიის XIV თავით, რომელმაც დააარსა მართლმსაჯულების საერთაშორისო სასამართლო (შეცვალა საერთაშორისო მართლმსაჯულების მუდმოვმოქმედი პალატა).

## სტრუქტურა 
წესდება დაყოფილია 5 თავად და შედგება 70 მუხლისგან. სტატუტი იწყება 1-ლი მუხლით, რომელიც აცხადებს:

69 მუხლი დაჯგუფებულია 5 თავში:
* თავი I: სასამართლოს ორგანიზაცია (მუხლები 2-33)
* თავი II: სასამართლოს კომპეტენცია (მუხლები 34-38)
* თავი III: პროცედურა (მუხლები 39-64)
* თავი IV: საკონსულტაციო დასკვნები (მუხლები 65-68)
* თავი V: შესწორება (მუხლები 69 და 70)

მუხლი 38.1 ჩამოთვლის სამართლის წყაროებს, რომლებიც სასამართლომ შეიძლება გამოიყენოს საქმეზე გადაწყვეტილების მიღებისას, ეს წყაროებია: ხელშეკრულებები, საერთაშორისო ჩვეულებითი სამართალი, სამართლის ზოგადი პრინციპები და, არაძირითადი, დამხმარე წყაროები, სასამართლო გადაწყვეტილებები და აკადემიური ნაშრომები, სწავლულთა მოსაზრებები და მათი დასკვნები. ეს წყაროები კვალიფიცირებულია 59-ე მუხლით, რომელიც აცხადებს, რომ ICJ-ის გადაწყვეტილებები სავალდებულოა მხოლოდ მხარეებისთვის ამ საქმეში და 38.2 მუხლი, რომელიც სასამართლოს უფლებას აძლევს გადაწყვიტოს საქმე *ex aequo et bono*, თუ მხარეები შეთანხმდებიან ამაზე.

## სტატუტის მხარეები 
მარჯვნივ|მინი|334x334პქ|

გაეროს წევრი 193-ვე სახელმწიფო არის სტატუტის მხარე გაეროს ქარტიის რატიფიცირების საფუძველზე. გაეროს ქარტიის 93(2) მუხლის თანახმად, სახელმწიფოები, რომლებიც არ არიან გაეროს წევრი, შეიძლება გახდნენ წესდების მხარე, გაეროს უშიშროების საბჭოს რეკომენდაციით და გაეროს გენერალური ასამბლეის დამტკიცებით. 2015 წლის მონაცემებით, არც გაეროს გენერალური ასამბლეის არაწევრი დამკვირვებელი ქვეყნები, კერძოდ, პალესტინის სახელმწიფო და წმინდა საყდარი, და არც სხვა სახელმწიფოები არ არიან წესდების მხარეები ამ დებულებების შესაბამისად. თუმცა წარსულში შვეიცარია (1948-2002), ლიხტენშტაინი (1950-1990), სან მარინო (1954-1992), იაპონია (1954-1956) და ნაურუ (1988-1999) გაეროს წევრ ქვეყნებად გახდომამდე წესდების მხარეები იყვნენ.

## რესურსები ინტერნეტში 
* მართლმსაჯულების საერთაშორისო სასამართლოს წესდება  .
* საპროცესო ისტორიის ჩანაწერი და აუდიოვიზუალური მასალა *მართლმსაჯულების საერთაშორისო სასამართლოს წესდების შესახებ* 
* გაეროს საერთაშორისო სამართლის აუდიოვიზუალური ბიბლიოთეკის ისტორიულ არქივში

## სქოლიო
კატეგორია:გაეროს ორგანოები
კატეგორია:გაეროს ქარტია
გიორგი ჩიტაიას ქუჩა

**გიორგი ჩიტაიას ქუჩა** — ქუჩა თბილისში, ჩუღურეთის რაიონში (ოქროსუბანი); გიორგი ჩიტაიას მოედნიდან ცოტნე დადიანის ქუჩამდე. ყოფილი საბჭოს ქუჩის მონაკვეთი (ახლანდ. ცოტნე დადიანისა და არნოლდ ჩიქობავას ქუჩებთან ერთად). წარმოიქმნა XIX საუკუნეში. თბილისის 1851 წლის გეგმაზე დატანილია ავჭალის ქუჩის სახელით (შუა საუკუნეებში აქ გადიოდა ავჭალის გზა). 1910 წელს ეწოდა ვასილ ჩერქეზიშვილის სახელი, 1922 წელს — საბჭოს ქუჩა, 1930 წელს — კარლ მარქსის, 1938 წელს — კვლავ საბჭოს ქუჩა, 1992 წელს კი გიორგი ჩიტაიას სახელი დაერქვა. შემონახულია XX საუკუნის დასაწყისის საცხოვრებელი სახლები. აქვს 1 ჩიხი (თბილისის 1934 წლის გეგმაზე დატანილია როგორც კარლ მარქსის II შესახვევი).

2023 წელს გიორგი ჩიტაიას ქუჩის ერთ მონაკვეთს (ფიროსმანის მოედნიდან გია ყანჩელის ქუჩამდე) და მასთან არსებულ უსახელო სკვერს გია მოსეშვილის სახელი ეწოდა (იხ. გია მოსეშვილის ქუჩა).

## ლიტერატურა 
## სქოლიო 
ჩიტაია
აპოლონ ქუთათელაძის ქუჩა

**აპოლონ ქუთათელაძის ქუჩა** — ქუჩა თბილისში, მთაწმინდის რაიონში (გარეთუბანი); დასაწყისი რევაზ ლაღიძის ქუჩიდან. წარმოიქმნა XIX საუკუნის II ნახევარში. თბილისის 1867 წლის გეგმაზე დატანილია როგორც სალდათის შესახვევი. თბილისის გამგეობის მიერ 1903 წელს შედგენილ ქუჩების სიაში შეტანილია კადეტის შესახვევის სახელწოდებით; 1923 წლიდან კურსანტების შესახვევი ეწოდებოდა. XX საუკუნის 30-იანი წლებიდან ალექსანდრე გერცენის შესახვევი ერქვა. 1992 წელს აპოლონ ქუთათელაძის სახელი ეწოდა. შემონახულია XIX საუკუნის დასასრულის საცხოვრებელი სახლები. 

## ლიტერატურა 
კატეგორია:მთაწმინდის რაიონის ქუჩები
Knocked Out Loaded

***Knocked Out Loaded*** — ამერიკელი მომღერლის და სიმღერების ავტორის ბობ დილანის 24-ესტუდიური ალბომი, გამოცემული Columbia Records-ის მიერ, 1986 წლის 14 ივლისს. იგი გამოცემის შემდეგ უარყოფითად შეაფასეს. ამასთან, „Brownsville Girl“, სემ შეპარდის თანაავტორობით, ცნობილია, როგორც მუსიკოსის ერთ-ერთი საუკეთესო სიმღერა. ალბომმა აშშ-ში 53-ე, ხოლო ბრიტანეთში — 35-ე პოზიციამდე მიაღწია.

## სიმღერების სია
## რესურსები ინტერნეტში
*ბობ დილანის ბიოგრაფია საიტზე biography.com

## სქოლიო
კატეგორია:1986 წლის ალბომები
კატეგორია:ალბომები ბობ დილანის პროდიუსერობით
კატეგორია:ბობ დილანის ალბომები
კატეგორია:Columbia Records-ის ალბომები
Down in the Groove

***Down in the Groove*** — ამერიკელი მომღერლის და სიმღერების ავტორის ბობ დილანის 25-ე სტუდიური ალბომი. იგი გამოიცა Columbia Records-ის მიერ, 1988 წლის 30 მაისს. ეს არის დილანის მეორე ალბომი, შეფასებული დაუფარავად უარყოფითად. 

## სიმღერების სია
## რესურსები ინტერნეტში
*Down in the Groove-ის სესიები 

## სქოლიო
კატეგორია:1988 წლის ალბომები
კატეგორია:ალბომები ბობ დილანის პროდიუსერობით
კატეგორია:ალბომები მარკ ნოპფლერის პროდიუსერობით
კატეგორია:ბობ დილანის ალბომები
კატეგორია:Columbia Records-ის ალბომები
კატეგორია:Grateful Dead
მეტეორიზმი

**მეტეორიზმი** () — მუცლის გაბერვა კუჭ-ნაწლავში აირების დაგროვების შედეგად. 

საჭმლის მონელების მოშლისას (დისპეფსია) მეტეორიზმს იწვევს დუღილის ან ლპობითი პროცესების გაძლიერება ნაწლავებში, ყაბზობის დროს კი — ნაწლავთა პერისტალტიკის დაქვეითება. გვხვდება სხვადასხვა დაავადების (ენტერიტი, კოლიტი, გასტრიტი, ქოლეცისტიტი, პანკრეატიტი, დისპეფსია და სხვათა) დროს. მეტეორიტიზმის მიზეზი შეიძლება იყოს ნახშირწყლებისა ან ცილების ჭარბად მიღება. იშვიათად შეიძლება დაკავშირებული იყოს აეროფაგიასთან. ძალიან სწრაფად ვითარდება მეტეორიზმის ნაწლავთა გადახლართვის ან სიმსივნით გამოწვეული გაუვალობის დროს. მეტეორიტიზმს ახასიათებს მუცლის გაბერვა, ტკივილი მუცლის არეში, აირების გამოყოფის გაძლიერება, რასაც შემსუბუქების გრძნობა მოჰყვება, ან აირების გამოყოფის შემცირება სრულ შეწყვეტამდე (ნაწლავთა გაუვალობის დროს). 

მკურნალობა: მეტეორიზმის გამომწვევი ძირითადი დაავადების მკურნალობა. დუღილის დისპეფსიის დროს ნახშირწყლების, ხოლო ლპობითი დისპეფსიის დროს — ცილების მიღების შეზღუდვა. მედიკამენტებიდან გააქტივებული ნახშირი (კარბოლენი), თიხა — ასკანე და სხვა.

## ლიტერატურა
კატეგორია:საჭმლის მომნელებელი სისტემის დაავადებები
კარინ კელერ-ზუტერი

**კარინ კელერ-ზუტერი** (; დ. 22 დეკემბერი, 1963) — შვეიცარიელი პოლიტიკოსი, შვეიცარიის ფედერალური საბჭოს წევრი 2019 წლის 1 იანვრიდან. ლიბერალების პარტიის წევრი. შტატების საბჭოს პრეზიდენტი 2017-2018 წლებში.

## ბიოგრაფია
კარინ კელერ-ზუტერი ბავშვობა ცხოვრობდა ქალაქ ვილში, შემდეგ გადავიდა ქალაქ ნევშატელში. სწავლობდა ენის ინტერპრეტაციას ციურიხის უნივერსიტეტში (ამჟამად ციურიხის გამოყენებით მეცნიერებათა უნივერსიტეტის გამოყენებითი ენათმეცნიერების სკოლა). ფრიბურგის უნივერსიტეტში მან ასევე გაიარა პედაგოგიური კურსი და მუშაობდა მასწავლებლად პროფესიულ სკოლაში. კელერ-ზუტერი არის სენქტ-გალენის საერთაშორისო კვლევების ფონდის სამეურვეო საბჭოს ყოფილი ვიცე-პრეზიდენტი.

### პოლიტიკური კარიერა
კარინ კელერ-ზუტერის პოლიტიკური კარიერა იწყება 1992 წელს, როდესაც მას ეკავა მუნიციპალური მრჩეველის თანამდებობა ქალაქ ვილში. 1996 წლიდან 2000 წლამდე იყო სანქტ-გალენის კანტონის საკრებულოს (კანტონსრატის) დეპუტატი და ხელმძღვანელობდა თავისუფალი დემოკრატიული პარტიის (FDP) ადგილობრივ განყოფილებას.

2000 წლის 12 მარტს კელერ-ზუტერი აირჩიეს სანქტ-გალენის კანტონის რეგიონალურ საკრებულოში, სადაც დაინიშნა უსაფრთხოებისა და იუსტიციის დეპარტამენტში. 2006-2007 წლებში ხელმძღვანელობდა ადგილობრივ მთავრობას.

2010 წლის 22 სექტემბერს კელერ-ზუტერი იყო შვეიცარიის ფედერალური საბჭოს კანდიდატი ჰანს-რუდოლფ მერცის ნაცვლად, მაგრამ არჩევნები ვერ მოიგო. 2011 წლის 23 ოქტომბერს ხმების 65 %-ით აირჩიეს შტატების საბჭოში სანქტ-გალენის კანტონის წარმომადგენლად. 2017-2018 წლებში იყო შტატების საბჭოს პრეზიდენტი.

2018 წლის 8 ოქტომბერს მან კიდევ ერთხელ წარადგინა თავისი კანდიდატურა შვეიცარიის ფედერალურ საბჭოში, გადამდგარი იოჰან შნაიდერ-ამანის ადგილისთვის, რომელმაც რვა წლის წინ დაამარცხა კარინ კელერ-ზუტერი. 5 დეკემბერს აირჩიეს ფედერალური საბჭოს წევრად.

2023 წლის 13 დეკემბერს აირჩიეს ვიცე-პრეზიდენტად 2024 წლისათვის.

## პირადი ცხოვრება
კარინ კელერ-ზუტერი დაქორწინებულია ექიმ მორტონ კელერზე.

## რესურსები ინტერნეტში
* Karin Keller-Sutter's website 

## სქოლიო
კატეგორია:შვეიცარიელი ქალი პოლიტიკოსები
კატეგორია:შვეიცარიის ვიცე-პრეზიდენტები
კატეგორია:დაბადებული 22 დეკემბერი
კატეგორია:დაბადებული 1960
კატეგორია:ევროპის ქალი პრეზიდენტები
კატეგორია:ქალი პრეზიდენტები
კატეგორია:XXI საუკუნის ქალი პრეზიდენტები
კატეგორია:ცოცხალი ადამიანები
კატეგორია:შვეიცარიის პრეზიდენტები
ხაშურის მუნიციპალიტეტის სოფლების სია

300px|მინი|ხაშურის მუნიციპალიტეტის მდებარეობა საქართველოს რუკაზე
ხაშურის მუნიციპალიტეტი შედის შიდა ქართლის მხარის შემადგენლობაში. საქართველოს ადგილობრივი თვითმმართველობის კოდექსის მიხედვით მუნიციპალიტეტი არის თვითმმართველი ერთეული, რომელსაც აქვს ადმინისტრაციული საზღვრები და ადმინისტრაციული ცენტრი. მუნიციპალიტეტს გააჩნია არჩევითი წარმომადგენლობითი და აღმასრულებელი ორგანოები, რეგისტრირებული მოსახლეობა და აქვს საკუთარი ქონება, ბიუჯეტი, შემოსულობები. მუნიციპალიტეტი საჯარო სამართლის იურიდიული პირია. მუნიციპალიტეტს ხელმძღვანელობს მერი.

მუნიციპალიტეტი მართვის ოპტიმიზაციისათვის დაყოფილია ადმინისტრაციულ ერთეულებად.

ხაშურის მუნიციპალიტეტის შემადგენლობაში შედის 1 ქალაქი, 1 დაბა, 12 ტერიტორიული ორგანო და 82 სოფელი. ხაშურის მუნიციპალიტეტის სოფლები ერთიანდებიან სურამის, ალის, გომის, ოსიაურის, ფლევის, ქვიშხეთის, ცოცხნარის, ცხრამუხის, წაღვლის, წრომის, ხალებისა და ხცისის ადმინისტრაციულ ერთეულებში.

ხაშურის მუნიციპალიტეტის ფართობია 585,2 კმ² და 2014 წლის აღწერის მიხედვით მოსახლეობის რაოდენობა შეადგენს 52 603 კაცს, ხოლო სიმჭიდროვეა 89,9 კაცი. მუნიციპალიტეტის ცენტრია ქალაქი ხაშური. 2014 წლის აღწერის მიხედვით მუნიციპალიტეტის ყველაზე დიდი სოფელი მოსახლეობის მიხედვით არის ცხრამუხა (1728 ადამიანი), ხაშურიდან ყველაზე დიდი მანძილით დაშორებულია სოფელი ჩორჩანა (33 კმ.).

## სოფლების სია
## რუკა
## სქოლიო
*
კატეგორია:შიდა ქართლის მხარის მუნიციპალიტეტების სოფლების სია
Dylan & the Dead

***Dylan & the Dead*** — ამერიკელი მომღერლის და სიმღერების ავტორის ბობ დილანის და ჯგუფ Grateful Dead-ის ერთობლივი საკონცერტო ალბომი. იგი გამოიცა Columbia Records-ის მიერ, 1989 წლის 6 თებერვალს. ალბომი შედგება შვიდი სიმღერისგან, რომელთა ავტორი და შემსრულებელია თავად დილანი, ხოლო ჯგუფი ეხმარება დამატებითი ინსტრუმენტული შესრულებით. ჩანაწერის პროდიუსერები არიან ჯერი გარსია და ჯონ კატლერი.

*Dylan & the Dead* ჩაიწერა 1987 წელს, დილანის და  Grateful Dead-ის ერთობლივი სასტადიონო ტურნეს დროს. Grateful Dead-ის გამოსვლების სხვა ჩანაწერები შეტანილია ალბომებსა და ვიდეოში *View from the Vault IV*, ხოლო ტურნეს რეპეტიციები — ალბომზე *Postcards of the Hanging*.

## სიმღერების სია
## სქოლიო
კატეგორია:1989 წლის საკონცერტო ალბომები
კატეგორია:Columbia Records-ის საკონცერტო ალბომები
კატეგორია:ბობ დილანის საკონცერტო ალბომები
კატეგორია:Grateful Dead-ის საკონცერტო ალბომები
კუჭის წვენი

**კუჭის წვენი** — რთული შედგენილობის საჭმლის მომნელებელი წვენი, რომელსაც გამოიმუშავებს კუჭის ლორწოვანი გარსის სხვადასხვა უჯრედი. იგი უფერო სითხეა. შეიცავს ფერმენტებს, მცირე რაოდენობით ლიპაზას, აგრეთვე მარილმჟავას (ადამიანის კუჭში მისი კონცენტრაცია 0.4-0.5%-ს აღწევს) და ლორწოს. მარილმჟავა ააქტივებს ფერმენტებს, იწვევს ცილების დენატურაციასა და გაჯირჯვებას, რაც აადვილებს მათ დაშლას, განაპირობებს კუჭის წვენის ბაქტერიციდულ თვისებებს, ასტიმულირებს ნაწლავის ჰორმონების გამოყოფას. საცდელი საუზმის შემდეგ ადამიანის კუჭის წვენის საერთო მჟავიანობა 40-60 პირობით ერთეულს უდრის, თავისუფალი მჟავიანობა 20-40-ს. კუჭის ზოგიერთი ფუნქციის დარღვევის დროს მარილმჟავას რაოდენობა კუჭის წვენში მატულობს ან მცირდება ან სულ ქრება (ე. წ. აქილია). ლორწო იცავს კუჭის კედლებს მექანიკური და ქიმიური გამღიზიანებლებისაგან. დღე-ღამეში ადამიანის კუჭში 2 ლიტრამდე კუჭის წვენი გამოიყოფა. კუჭის წვენის რაოდენობა, შედგენილობა და თვისებები იცვლება საკვების ხასიათის მიხედვით, აგრეთვე, კუჭის, ნაწლავებისა და ღვიძლის დაავადების დროს. ადამიანის კუჭის წვენს იკვლევენ კუჭის ზონდირებით სხვადასხვა ბუნებრივი და ფარმაკოლოგიური გამღიზიანებლების ფონზე. ცხოველების კუჭის წვენს იყენებენ საჭმლის მომნელებელი ორგანოების ზოგიერთი დაავადებისას.

## ლიტერატურა
კატეგორია:საჭმლის მომნელებელი სისტემა